9. pielikums

atklāta konkursa “Specializētā

transportlīdzekļu (furgonu) noma Tukuma

novada sociālā dienesta vajadzībām” (iepirkuma
identifikācijas Nr. TNP 2026/65) nolikumam
LĪGUMS (PROJEKTS)

Par automašīnas nomu

Līguma parakstīšanas datums ir pēdējā pievienotā 

droša elektroniskā paraksta laika zīmoga datums


              Nr. 

Tukuma novada pašvaldība, reģistrācijas Nr. 90000050975, juridiskā adrese Talsu iela 4, Tukums, Tukuma novads, LV-3101, turpmāk šī līguma tekstā saukta “Pašvaldība”, kuras vārdā saskaņā ar Pašvaldību likuma ___ panta __ punktu un Tukuma novada domes 2025. gada 31. jūlija saistošo noteikumu Nr. 25 “Tukuma novada pašvaldības nolikums” rīkojas, no vienas puses, un

<Pakalpojuma saņēmēja nosaukums>, reģistrācijas Nr.<reģistrācijas numurs>, adrese: <juridiskā adrese>, turpmāk šī līguma tekstā saukta “Nomnieks”, kuras vārdā saskaņā ar <pilnvarojošā dokumenta nosaukums> rīkojas <pilnvarotās personas amats, vārds, uzvārds>, no otras puses, un 
<Iznomātāja nosaukums>, reģistrācijas Nr. <reģistrācijas numurs>, juridiskā adrese – <juridiskā adrese>, turpmāk šī līguma tekstā saukts “Iznomātājs”, tā <pilnvarotās personas amats, vārds, uzvārds> personā, kurš rīkojas saskaņā ar <pilnvarojošā dokumenta nosaukums>, no trešās puses,

visi kopā un katrs atsevišķi turpmāk šī līguma tekstā saukti par “Pusēm”, pamatojoties uz Tukuma novada pašvaldības rīkotā atklāta konkursa “Specializētā transportlīdzekļu (furgonu) noma Tukuma novada sociālā dienesta vajadzībām”, iepirkuma identifikācijas Nr. TNP 2026/65 (turpmāk – Iepirkums), rezultātiem un Iznomātāja iesniegto piedāvājumu, noslēdz šādu līgumu (turpmāk –Līgums): 

1. Līguma priekšmets un izpildes termiņš
1.1. Iznomātājs piešķir tiesības Nomniekam par nomas maksu (turpmāk  - Nomas Līgumcena,) uz Līgumā noteikto nomas termiņu (turpmāk - Nomas termiņš) lietot šādus transportlīdzekļus (furgonus) (turpmāk -  Autotransports):
	N.p.k.
	Marka
	Modelis
	Skaits
	Nomas termiņš



	
	
	
	
	Mēneši/periods
	Nobraukums (km)

	1.
	<…>
	<…>
	1
	60 (sešdesmit) mēneši
	<…>

	2.
	<…>
	<…>
	1
	60 (sešdesmit) mēneši
	<…>


1.2. Iznomātājs garantē, ka Autotransporti atbilst aprakstam, kas noteikts Konkursa nolikuma 6. pielikumā “Tehniskā specifikācija - tehniskais piedāvājums” un Iznomātāja piedāvātajam “Tehniskajam piedāvājumam”, kas pievienots šim Līgumam un noformēts kā Līguma 1. pielikums, ievērojot Iznomātāja piedāvātajā “Finanšu piedāvājumā” (Līguma 2. pielikums) noteiktās cenas.
1.3. Iznomātājiem Autotransportiem jābūt teicamā tehniskā kārtībā bez jebkādiem defektiem, gataviem ekspluatācijai, normatīvajos aktos noteiktajā kārtībā reģistrētam uz Nomnieka vārda.
1.4. Nododot Autotransportus Nomniekam, Iznomātājs nodod arī tehnisko un ekspluatācijas dokumentāciju.
1.5. Iznomātājs piegādā Autotransportus Nomniekam adresē: Talsu ielā 4, Tukumā, Tukuma novadā, LV-3101.
1.6. Iznomātājs apņemas piegādāt un nodot Autotransportu Nomniekam _________________ laikā no Līguma parakstīšanas brīža.
2. Līguma summa un norēķinu kārtība

2.1. Nomas līgumcena par abiem specializētajiem transportlīdzekļiem kopā ir  __________ EUR (________ euro un __ centi ) bez pievienotās vērtības nodokļa 21%, turpmāk tekstā saukts  PVN. PVN ir  ________ EUR (__________ euro un __ centi), kopā _______ EUR (________ euro un __ centi).
2.2. Maksa par Autotransporta nomu mēnesī par pirmo transportlīdzekli ir ________ EUR (________ euro un __ centi) bez PVN. PVN ir _____ EUR (________ euro un __ centi), kopā _____ EUR (________ euro un __ centi). 
2.3. Maksa par Autotransporta nomu mēnesī par otro transportlīdzekli ir ________ EUR (________ euro un __ centi) bez PVN. PVN ir _____ EUR (________ euro un __ centi), kopā _____ EUR (________ euro un __ centi).
2.4. Visi ikmēneša maksājumi ir norādīti Līguma 3. pielikumā un tie nevar tikt paaugstināti Līguma darbības laikā, izņemot gadījumus, ja to prasa izmaiņas Latvijas tiesību aktos.
2.5. Nomnieks, sākot ar Autotransporta pieņemšanas dienu, veic ikmēneša Nomas Līgumcenas samaksu saskaņā ar Līguma 3. pielikumā noteikto apmēru.
2.6. Ja automobilis nav lietojams Iznomātāja vainas dēļ ilgāk par 48 (četrdesmit astoņām) stundām, Nomniekam ir tiesības uz nomas maksas samazinājumu proporcionāli automobiļu nelietošanas laikam, izņemot gadījumus, kad tiek nodrošināts līdzvērtīgs maiņas automobilis.

2.7. Tehniskajā specifikācijā noteiktais paredzamais nobraukums vienam automobilim nomas periodā (60 mēneši) ir 150 000 km. Ja pēc nomas perioda beigām automobiļa faktiskais kopējais nobraukums pārsniedz 150 000 km, Nomnieks maksā Iznomātājam ____ EUR (____ euro un ____ centi) bez PVN par katru kilometru, kas pārsniedz 150 000 km. Maksa par nobraukuma pārsniegumu tiek aprēķināta vienreiz pēc nomas perioda beigām, pamatojoties uz automobiļa odometra galīgajiem rādījumiem.
2.8. Līguma pirmstermiņa izbeigšanas gadījumā paredzamais automobiļa nobraukums tiek aprēķināts proporcionāli faktiskajam nomas periodam līdz Līguma izbeigšanas dienai, un nobraukuma pārsniegums, ja tāds konstatēts, tiek aprēķināts, pamatojoties uz odometra rādījumiem Līguma izbeigšanas dienā.
2.9. Strukturētu elektronisko rēķinu par iepriekšējo nomas mēnesi Iznomātājs iesniedz Nomniekam ne vēlāk kā līdz attiecīgā mēneša 10. (desmitajam) datumam. Ikmēneša Nomas Līgumcenas samaksu Nomnieks veic bezskaidras naudas pārskaitījuma veidā uz Līgumā norādīto Iznomātāja kontu bankā ne vēlāk kā 30 (trīsdesmit) dienu laikā no attiecīga strukturēta elektroniskā rēķina saņemšanas.

2.10. Puses vienojas, ka Iznomātājs strukturēto elektronisko rēķinu sagatavo un nosūta Nomniekam uz e-adresi: ________.

2.11. Ja Iznomātājs ir iesniedzis nepareizi aizpildītu un/vai Līguma nosacījumiem neatbilstošu elektronisko rēķinu, Nomnieks šādu rēķinu apmaksai nepieņem un neakceptē, Nomnieks 5 (piecu) darba dienu laikā no rēķina saņemšanas informē Iznomātāju par konstatētajām kļūdām, norādot nepieciešamās korekcijas. Iznomātājam ir pienākums iesniegt atkārtoti pareizi un Līguma nosacījumiem atbilstoši aizpildītu elektronisko rēķinu. Šādā situācijā, elektroniskā rēķina apmaksas termiņu skaita no dienas, kad Iznomātājs ir iesniedzis atkārtoto strukturētu elektronisko rēķinu.

2.12. Jebkādi citi Līgumā noteiktie maksājumi tiek veikti ar pārskaitījumu ne vēlāk kā 30 (trīsdesmit) kalendāro dienu laikā no attiecīgās Puses strukturēti elektronisko rēķina saņemšanas (pretenzijas, paziņojuma) piestādīšanas brīža.

2.13. Gadījumos, kad Pusei jāveic maksājums saskaņā ar šo Līgumu, bet pirms maksājuma veikšanas ir iestājušās prasījuma tiesības pret otru Pusi, kas izriet no šī Līguma, Puse ir tiesīga prasījuma tiesību apmērā samazināt izmaksājamo summu.

2.14. Ienākošie maksājumi tiek novirzīti sekojošā secībā: nokavējuma procentos; parāda dzēšanai; kārtējā maksājuma samaksai; līgumsoda dzēšanai; zaudējumu segšanai, par kuru apmēru un samaksas kārtību Puses vienojušās.
3. Pušu tiesības un pienākumi

3.1.  Nomnieka tiesības:

3.1.1. saņemt Līgumā un Tehniskajā specifikācijā izvirzītajām prasībām atbilstošu Autotransportu;

3.1.2. visu Nomas termiņu netraucēti lietot nomāto Autotransportu visā Latvijas Republikas teritorijā, kā arī ar iepriekšēju rakstisku Iznomātāja piekrišanu citās valstīs;

3.1.3. Visas tehniskās apkopes garantijas laikā un garantijas remonta darbi tiek veikti Iznomātāja noteiktajā autorizētajā servisā;
3.1.4. pieprasīt Autotransportu no jebkura nelikumīga valdījuma un aizsargāt valdījumu, prasīt likvidēt Autotransporta darbības traucējumus un prasīt atlīdzināt zaudējumus, ko Autotransportam ir nodarījušas citas personas;

3.1.5. pirms Autotransporta nodošanas - pieņemšanas akta, turpmāk - Akts, parakstīšanas:

2.1.5.1.  veikt izmēģinājuma braucienu, kā arī pārbaudīt Autotransporta atbilstību visām Līguma 1.pielikumā minētajām prasībām;

2.1.5.2.  pārbaudīt Autotransporta dotās dokumentācijas pilnīgumu un derīgumu, ražotāja un pārdevēja garantijas nosacījumus, ar tiesībām pieaicināt neatkarīgus speciālistus un ekspertus;

2.1.5.3.  gadījumā, ja automašīnas nodošanas – pieņemšanas laikā rodas neskaidrības vai domstarpības par automašīnas tehnisko stāvokli vai iespējamiem defektiem vai trūkumiem, Nomniekam ir tiesības pieaicināt neatkarīgus speciālistus un ekspertus automašīnas tehniskā stāvokļa novērtēšanai;

2.1.5.4.  Aktā norādīt konstatētos trūkumus un pieprasīt tos Iznomātājam 10 (desmit) darbu dienu laikā  novērst.

2.1.5.5.  Ja Iznomātājs aktu par konstatētajām neatbilstībām neparaksta, tad to paraksta Nomnieks vienpusēji. Nomnieks aktu par konstatētajām neatbilstībām nosūta uz Līgumā norādīto Iznomātāju e-pasta adresi. Šajā gadījumā Iznomātājs uz sava rēķina novērš aktā konstatētās neatbilstības 10 (desmit) darbadienu  laikā  vai citā abpusēji saskaņotā termiņā un pilda Automašīnas piegādes termiņa nokavējuma sankcijas, ja ir iestājies Automašīnas piegādes termiņa nokavējums.

3.1.6. atteikties pieņemt Autotransportu, ja tas neatbilst Līgumā un Tehniskajā specifikācijā noteiktajām prasībām.

3.1.7. Nomniekam ir tiesības, iepriekš rakstiski saskaņojot ar Iznomātāju, nodot Autotransportu lietošanā citai Tukuma novada pašvaldības iestādei. 
3.2. Nomnieka pienākumi:

3.2.1. pieņemt un lietot Autotransportu saudzīgi un atbilstoši Autotransporta tehniskajā dokumentācijā noteiktajiem mērķiem, ievērot ražotāja un Iznomātāja prasības attiecībā uz tehniskajām apkopēm, darbību un lietošanu, kā arī ievērot apdrošināšanas polišu noteikumus;
3.2.2. vērsties pie Iznomātāja vai viņa noteiktā tehniskās apkopes stacijā specifikācijā norādītajā termiņā (pēc attiecīga nobraukuma vai termiņā saskaņā ar tehnisko apkopju intervālu, kurš noteikts specifikācijā (Līguma 1. pielikums „Tehniskā specifikācija”)), lai veiktu Autotransporta tehniskās apkopes;
3.2.3. veikt tehniskās apskates Autotransportam Ceļu satiksmes drošības direkcijā, turpmāk - CSDD, saskaņā ar Latvijas Republikas tiesību aktos noteikto;

3.2.4. savlaicīgi veikt Nomas maksu saskaņā ar Iznomātāja strukturēti elektroniskiem rēķiniem Līgumā noteiktajā kārtībā;

3.2.5. segt izdevumus, kas rodas, Nomniekam uzstādot jebkurus piederumus Autotransportam un tos uzturot, ja tie nav noteikti Līgumā;

3.2.6. Nomas termiņa laikā saudzīgi saglabāt ar Autotransporta lietošanu saistīto dokumentāciju, ko Nomnieks ir saņēmis kopā ar Autotransportu;

3.2.7. nekavējoties, kopš konstatēšanas, bet ne vēlāk kā 24 (divdesmit četru) stundu laikā paziņot Iznomātājam, ja:

3.2.7.1. Autotransports ir pazudis, bojāts, daļēji vai pilnīgi iznīcināts,

3.2.7.2. iegūta informācija par Autotransporta iznīcināšanas, zaudēšanas vai bojāšanas draudiem,

3.2.7.3. pazudusi vai bojāta Autotransporta dokumentācija;

3.2.8. 5 (piecu) darba dienu laikā informēt Iznomātāju, ja ir svarīgi notikumi, kas ietekmē Nomnieka šī Līguma saistību izpildi, un šai sakarā Nomniekam jāpaziņo par veicamajiem pasākumiem un līdzekļiem;
3.2.9. beidzoties Nomas termiņam, Nomniekam jāatdod Autotransports Iznomātājam tādā komplektācijā, kādā to sākotnēji saņēma Nomnieks, ņemot vērā dabisko nolietojumu. Automobiļa tehniskais un vizuālais stāvoklis nodošanas brīdī tiek fiksēts nodošanas – pieņemšanas aktā, pievienojot fotofiksāciju.
3.3. Iznomātāja tiesības:

3.3.1. Iznomātājam ir tiesības saņemt samaksu par, atbilstoši Tehniskajā specifikācijā noteiktajām prasībām, piegādātu Autotransportu Nomas Līgumcenu saskaņā ar Līguma noteikumiem;

3.3.2. gadījumā, ja Autotransporta nodošanas – pieņemšanas laikā rodas neskaidrības vai  domstarpības par automašīnas tehnisko stāvokli, vai iespējamiem defektiem vai trūkumiem, pieaicināt ekspertu automašīnas tehniskā stāvokļa novērtēšanai.

3.3.3. Iznomātājam ir tiesības Līguma darbības laikā pārbaudīt un pārskatīt Autotransporta tehnisko stāvokli, tā lietošanu, kā arī ar Līgumu saistītos dokumentus, iepriekš to saskaņojot ar Nomnieku;

3.3.4. Iznomātājam ir tiesības atprasīt Autotransportu no prettiesīga valdījuma, prasīt likvidēt apstākļus, kas traucē Autotransporta darbību, un pieprasīt zaudējumu atlīdzību par citu personu, arī Nomnieka, radītiem Autotransporta bojājumiem;

3.3.5. Nomas termiņa beigās vai pēc šī Līguma izbeigšanas, Iznomātājs ir tiesīgs prasīt bez maksas nodot tiesības uz tiem uzlabojumiem, kas ir izdarīti Autotransportam, kurus nav iespējams noņemt bez Autotransporta bojāšanas vai kuri nav iepriekš rakstiski saskaņoti ar Iznomātāju;

3.3.6. saņemt atpakaļ Autotransportu Nomas termiņa beigās vai pēc šī Līguma izbeigšanas pirms termiņa.

3.4. Iznomātāja pienākumi:

3.4.1. piegādāt Autotransportu, kā arī ar to saistītos piederumus un dokumentāciju nodošanai lietošanā Nomniekam atbilstoši Līgumā noteiktajam, ne vēlāk kā _______ (nedēļu/mēnešu) laikā pēc Līguma noslēgšanas;
3.4.2. sniegt Tehniskajā specifikācijā (Līguma 1. pielikums) iekļautos pakalpojumus.

3.4.3. segt izmaksas, kas saistītas ar Autotransporta sagatavošanu un nodošanu Nomniekam, izmaksas, kas saistītas ar Autotransporta piegādi, izmaksas par Autotransporta reģistrāciju CSDD (reģistrējot Nomnieku kā turētāju), transportlīdzekļa ekspluatācijas nodokli - tikai pirmreizējo, veikt tehnisko apskati - tikai pirmreizējo,  kā arī apmaksāt visas citas izmaksas (lai nodrošinātu Autotransporta pilnīgu gatavību lietošanai (tai skaitā nokomplektē ar riepām piegādes brīdī, kuras paredzētas Ceļu satiksmes noteikumos konkrētam kalendāram laikam, nomaksāt visus nodokļus u.tlml));
3.4.4. izdot Nomniekam attiecīgus dokumentus, aktus, pilnvaras, izziņas, kas ir vajadzīgas, lietojot Autotransportu nomas termiņā kā Latvijā, tā arī ārvalstīs;
3.4.5. nodot Autotransportu Nomniekam un nodrošināt netraucētu Autotransporta lietošanu uz visu Nomas termiņu, nodrošinot pakalpojumu sniegšanu atbilstoši Līguma un tā pielikumu noteikumiem;

3.4.6. novērst Nomnieka pieteiktos defektus viena mēneša laikā no pieteikuma iesniegšanas, kas konstatēti nomas periodā;

3.4.7. Iznomātājām ir pienākums uzņemties Autotransporta garantijas saistības atbilstoši Līguma Pielikumā Nr.1 noteiktajam.
3.4.8. Iznomātājs apņemas automobiļa tehniskās apkopes, remonta, garantijas remonta laikā vai citu iemeslu dēļ, kuru rezultātā automobilis nav lietojams, nodrošināt Nomniekam līdzvērtīgu maiņas automobili ne vēlāk kā 24 (divdesmit četru) stundu laikā no brīža, kad automobilis kļuvis nelietojams.
3.4.9. Maiņas automobilim jābūt funkcionāli piemērotam tehniskajās specifikācijās noteikto uzdevumu veikšanai.

3.4.10. Maiņas automobilis tiek nodrošināts bez papildus maksas līdz brīdim, kad nomas automobilis tiek atjaunots lietošanai atbilstošā tehniskā stāvoklī.

3.4.11. Gadījumā, ja automobilis tiek atzīts par tehniski vai ekonomiski neatjaunojamu vai tam nomas laikā atkārtoti rodas būtiski ekspluatācijas traucējumi, kas liedz tā izmantošanu Nomnieka vajadzībā, Iznomātājam ir pienākums nodrošināt Nomniekam līdzvērtīgu transportlīdzekļu nomaiņu atbilstoši Tehniskās specifikācijas prasībām.

3.4.12. Ceļu satiksmes noteikumu pārkāpumu gadījumā Iznomātājs nodrošina soda pāradresāciju faktisko lietotāju noteikšanai normatīvajos aktos paredzētajā kārtībā.
4. Saistību izpildes garantijas noteikumi

4.1. Līgums paliek spēkā un ir saistošs, ja tiesības iznomāt Autotransportu pāriet no Iznomātāja citām personām.

4.2. Autotransporta atsavināšanas gadījumā Iznomātājam ir pienākums:

4.2.1. noteikt kā obligātu nosacījumu ieguvējam šī Līguma turpināšanu un pilnīgu ievērošanu no ieguvēja puses;

4.2.2. ne vēlāk kā 2 (divu) darbdienu laikā informēt Nomnieku par nodomu atsavināt Autotransportu un par atsavināšanas faktu.

4.3. Puse ir atbildīga par visu otrai Pusei iesniedzamo dokumentu, strukturēti elektronisko rēķinu un citu materiālu vai informācijas pareizību un patiesumu.

5. Apdrošināšana

5.1. Nomnieks par saviem līdzekļiem veic obligāto civiltiesisko transportlīdzekļu atbildības apdrošināšanu (OCTA) un brīvprātīgo apdrošināšanu (KASKO). Apdrošināšanas polišu kopijas un apmaksas apliecinošus dokumentus Nomnieks iesniegs Iznomātājam pēc pieprasījuma.

5.2. Nomnieka pienākums, iestājoties apdrošināšanas gadījumam, ir segt apdrošināšanas polisē noteikto pašrisku.

5.3. Ja notiek negadījums (apdrošināšanas gadījums), Nomnieka pienākums ir rīkoties saskaņā ar Latvijas tiesību aktu prasībām, apdrošināšanas līguma un šī Līguma noteikumiem.

5.4. Nomniekam jāievēro Ceļu satiksmes noteikumi un drošības prasības Autotransporta ekspluatācijas gaitā, kas noteiktas apdrošināšanas noteikumos.

5.5. Gadījumā, ja Nomnieks nepilda Līguma 5.1. punktā noteikto un tā dēļ ir liegta Autotransporta lietošana, Iznomātājam ir tiesības veikt obligāto civiltiesisko transportlīdzekļu atbildības apdrošināšanu (OCTA) un brīvprātīgo apdrošināšanu (KASKO) par saviem līdzekļiem. Šādā gadījumā Iznomātājam ir tiesībās vērsties pie Nomnieka ar prasību par radušos izdevumu, kas saistīti ar  obligāto civiltiesisko transportlīdzekļu atbildības apdrošināšanu (OCTA) un brīvprātīgo apdrošināšanu (KASKO), atmaksu.

6. Autotransporta nodošanas noteikumi
6.1. Lai apliecinātu Nomnieka tiesības pieņemt Autotransportu turējumā un lietošanā, Puses paraksta Aktu (Līguma 5. pielikums).

6.2. Akts no tā abpusējas parakstīšanas brīža ir šī Līguma Pielikums.

6.3. Pieņemot Autotransportu un ar to saistīto dokumentāciju, Nomniekam ir šajā Līgumā un Latvijas tiesību aktos noteiktās tiesības.

6.4. Aktā tiek norādīta Autotransporta komplektācija, degvielas atlikums bākā, odometra rādījums, darbības novērtējums un visi Autotransporta defekti, ja tādi ir atklājušies tā pieņemšanas laikā, kā arī šo defektu likvidēšanas pēdējais termiņš un kārtība.

6.5. Autotransporta lietojuma tiesības, nejaušas iznīcināšanas draudi un paaugstinātas bīstamības avota īpašnieka atbildība pāriet Nomniekam brīdī, kad Autotransporta tiek pieņemts, parakstot Aktu.

7. Autotransporta atgriešana Iznomātājam

7.1. Autotransportam, ko Nomnieks nodod atpakaļ Iznomātājam, jāietver viss aprīkojums un dokumentācija, kas Autotransportam ir bijis uzstādīts. Nomnieka nodotajam Autotransportam nedrīkst būt iekšējo vai ārējo daļu redzamu bojājumu, kuri nav radušies dabiska nolietojuma rezultātā.

7.2. Pirms Autotransporta atdošanas Nomniekam jānoņem visi Autotransporta komplektācijas un vērtības pārveidojumi un uzlabojumi (piederumi), kurus Nomnieks veicis tā lietošanas laikā, ja tas nebojā Autotransporta tehnisko stāvokli un komplektāciju.

7.3. Nomas termiņa darbības pēdējā dienā Nomnieks nodod Autotransportu Iznomātājam, iepriekš vienojoties par nodošanas vietu un laiku. Autotransporta nodošanas laikā noformē Autotransporta nodošanas - pieņemšanas aktu, kas apliecina Autotransporta nodošanu Iznomātājam, un no tā parakstīšanas brīža tiesības uz Autotransportu, kā arī ar Autotransportu saistītais risks pāriet Iznomātājam.

7.4. Iznomātājs, pieņemot Autotransportu, ne vēlāk kā 10 (desmit) darbdienu laikā norāda uz tehniskā stāvokļa un ekspluatācijas īpašību trūkumiem, kuri nav radušies dabiska nolietojuma rezultātā. Minētajā termiņā Iznomātājs sagatavo attiecīgu paziņojumu, kurā norāda Autotransporta tehniskā stāvokļa, izskata un ekspluatācijas īpašību defektus un trūkumus. Nomniekam jānovērš konstatētie defekti  trūkumi, vai jāsedz visi izdevumi saistībā ar Autotransportu konstatēto defektu un trūkumu novēršanu.
7.5. Atgriežot automobili, Nomnieks neatbild par bojājumiem, kas klasificējami kā dabiskais nolietojums, kas radies automobiļa pareizas un normālai ekspluatācijai atbilstošas lietošanas rezultātā.
7.6. Ja Nomnieks nepiekrīt Iznomātāja paziņojumam par Autotransporta defektiem un /vai trūkumiem, Nomniekam ne vēlāk kā 10 (desmit) darbdienu laikā ir tiesības organizēt neatkarīgu ekspertīzi, kurā pierāda tehniskā stāvokļa, izskata un ekspluatācijas īpašību atbilstību Līguma nosacījumiem, tas ir - pierāda dabisko nolietojumu. Neatkarīgas ekspertīzes sabiedrības pārstāvis (pārstāvji) sagatavo eksperta novērtējumu par Autotransporta tehnisko stāvokli, izskatu un ekspluatācijas īpašībām. Eksperta novērtējums ir galīgs un saistošs attiecīgajām Pusēm.

7.7. Ja eksperta novērtējuma rezultāti pierāda Iznomātāja prasību un paziņojumu nepamatotību, Iznomātājs sedz visus Nomnieka zaudējumus un izmaksas. Ja eksperta novērtējuma rezultātā ir pierādīta Autotransporta neatbilstība Līguma noteikumiem, Nomnieks sedz visas ar ekspertīzi saistītās izmaksas un rīkojas saskaņā ar Līguma prasībām.

8. Atbildība un strīdu izskatīšanas kārtība
8.1. Puse ir atbildīga par otrai Pusei nodarītajiem zaudējumiem, ja tie radušies Puses, tai skaitā tās darbinieku, pilnvaroto personu, Līguma izpildē iesaistīto trešo personu, darbības vai bezdarbības rezultātā, pārkāpjot Līgumā noteiktās saistības, saskaņā ar Latvijas tiesību aktos noteikto.
8.2. Iznomātājs ir tiesīgs pieprasīt no Nomnieka pilnu atlīdzību par radītajiem zaudējumiem, ja:
8.2.1. zaudējumus apzināti izraisījis Nomnieks;

8.2.2. Nomnieks nepilda šajā Līgumā noteiktos pienākumus, kas saistīti ar Autotransporta ekspluatāciju un tehnisko apkopju veikšanu.

8.3. Puses savlaicīgi brīdina viena otru par zaudējumus radošu gadījumu iestāšanos, lai varētu pretendēt uz zaudējumu atlīdzības saņemšanu.

8.4. Ja Puse saistību nepienācīgi izpilda vai neizpilda Līgumā noteiktajā termiņā, tā maksā otrai Pusei līgumsodu, kas sastāda 0,1 % (nulle komats viens procents) no Nomas līgumcenas par katru nokavējuma dienu, bet kopsummā ne vairāk kā 10% (desmit procenti) no pamatparāda vai galvenās saistības apmēra.
8.5. Līgumsoda, kas noteikts par saistības nepienācīgu izpildi vai neizpildīšanu Līgumā noteiktajā termiņā, samaksa neatbrīvo no Līgumā noteikto saistību izpildes un zaudējumu atlīdzināšanas.

8.6. Jebkuras nesaskaņas, domstarpības vai strīdi tiks risināti savstarpēju sarunu ceļā. Gadījumā, ja Puses nespēs vienoties, strīds risināms saskaņā ar Latvijas spēkā esošajiem tiesību aktiem tajos noteiktajā kārtībā Latvijas Republikas tiesā.
9. Nepārvarama vara (Force Majore)
9.1. Puse neatbild par jebkuras savas saistības neizpildīšanu, ja šāda neizpilde ir notikusi tāda notikuma rezultātā, no kura nav iespējams izvairīties un kura sekas nav iespējams pārvarēt, kuru Puse Līguma slēgšanas brīdī nevarēja paredzēt, un kas nav noticis Puses vai tās kontrolē esošās personas rīcības dēļ, un kas saistību izpildi ne tikai apgrūtina, bet padara neiespējamu.
9.2. Pusei, kas nokļuvusi šādas nepārvaramas varas apstākļos, bez kavēšanās jāinformē par to otra Puse rakstiski ne vēlāk kā 10 (desmit) darbdienu laikā pēc nepārvaramas varas apstākļu iestāšanās. Pēc otras Puses pieprasījuma iesniedzams kompetentas institūcijas izsniegts dokuments, kas apstiprina nepārvaramas varas apstākļu iestāšanos. Gadījumā, ja Puse nav paziņojusi par nepārvaramas varas apstākļu iestāšanos Līgumā noteiktajā kārtībā, tā vēlāk nevar atsaukties uz nepārvaramu varu.
9.3. Nepārvaramas varas iestāšanās gadījumā saistību izpilde tiek pagarināta par laika periodu, kurā darbojušies nepārvaramas varas apstākļi.
9.4. Ja nepārvaramas varas dēļ Līgums nedarbojas ilgāk par 30 (trīsdesmit) kalendārajām dienām, katrai Pusei ir tiesības vienpusējā kārtā atkāpties no Līguma izpildes.
10. Līguma spēkā esamība un tā atcelšanas kārtība

10.1.
Līgums stājas spēkā dienā, kad to parakstījušas visas Puses, un darbojas līdz pilnīgai saistību izpildei.
10.2. Līguma darbības laikā Līgums var tikt atcelts, Pusēm par to savstarpēji rakstveidā vienojoties, kā arī katrai Pusei vienpusējā kārtā ir tiesības atkāpties no Līgumā noteikto saistību izpildes Latvijas tiesību aktos un šajā Līgumā noteiktajos gadījumos.

10.3. Nomnieks ir tiesīgs izbeigt šo Līgumu pirms Nomas termiņa beigām, ja Iznomātājs:

10.3.1. nav piegādājis Autotransportu atbilstoši Konkursa nolikuma 6. pielikumā “Tehniskā specifikācija-tehniskais piedāvājums” norādītajam;

10.3.2. kavē Autotransporta piegādi vairāk nekā 30 (trīsdesmit) kalendārās dienas no Līguma 1.6. punktā noteiktā Autotransporta piegādes termiņa;
10.3.3.
nav atkārtoti novērsis Nomnieka pieteiktos tehniskos defektus, kas radušies Autotransportam tā ekspluatācijas laikā;

10.3.4.
Iznomātājs nepilda kādu no Līgums saistībām un, neskatoties uz iepriekšēju rakstisku brīdinājumu, Iznomātājs nav novērsis pārkāpumu brīdinājumā noteiktajā termiņā vai pieļauj pārkāpuma atkārtošanos;
10.3.5. Iznomātājs apzināti ir sniedzis nepatiesu būtisku informāciju šajā Līgumā vai citos Nomniekam iesniegtajos dokumentos un nav novērsis  pārkāpumu pēc Nomnieka rakstiska brīdinājuma;

10.3.6.
ir uzsākta Iznomātāja likvidācija vai reorganizācija, Iznomātājs ir atzīts par maksātnespējīgu, vai iestājas citi apstākļi, kas liedz vai liegs Iznomātājam turpināt Līguma izpildi saskaņā ar Līguma noteikumiem vai kas negatīvi ietekmē Nomnieka tiesības, kas izriet no Līguma;
10.3.7. Līguma izpildes laikā Iznomātājam ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.4. Iznomātājs ir tiesīgs izbeigt šo Līgumu pirms Nomas termiņa beigām, ja Nomnieks:
10.4.1. apzināti ir sniedzis nepatiesu būtisku informāciju šajā Līgumā vai citos Iznomātājam iesniegtajos dokumentos un nav novērsis šo pārkāpumu pēc Iznomātāja rakstiska brīdinājuma;

10.4.2. nav samaksājis ikmēneša nomas maksājumu un nav dzēsis šo parādu 1 (viena) kalendārā mēneša laikā pēc maksājuma termiņa beigām; 

10.4.3. izvairās pildīt ar šo Līgumu uzņemtās saistības, neatbildot uz Iznomātāja atkārtotiem rakstiskiem atgādinājumiem un brīdinājumiem saskaņā ar šī Līguma noteikumiem, kā rezultātā Autotransporta vērtība ievērojami samazinās;

10.4.4. Nomnieks iesaistās Autotransporta aizliegtā nodošanas darījumā vai to apgrūtina ar aizliegtām mantiskajām tiesībām, nodod Autotransportu apakšnomā šī Līguma termiņa laikā bez Iznomātāja rakstiskas atļaujas; 

10.4.5. būtiski pārkāpj Iznomātāja vai ražotāja noteiktos Autotransporta tehniskās apkopes, ekspluatācijas un izmantošanas noteikumus.

10.5. Iznomātājs rakstiski paziņo Nomniekam par šī Līguma izbeigšanu, pamatojoties uz šajā Līgumā minētajiem iemesliem, vismaz 30 (trīsdesmit) kalendārās dienas iepriekš, norādot Autotransporta nodošanas vietu, laiku un savu pilnvaroto pārstāvi Autotransporta pieņemšanai.

10.6. Nomnieks rakstiski paziņo Iznomātājam par šī Līguma izbeigšanu, pamatojoties uz šajā Līgumā minētajiem iemesliem, vismaz 30 (trīsdesmit) kalendārās dienas iepriekš, norādot Autotransporta nodošanas vietu, laiku un savu pilnvaroto pārstāvi Autotransporta nodošanai.

10.7. Ja Iznomātājs, saskaņā ar šo Līgumu, ir iesniedzis Nomniekam rakstisku paziņojumu par šī Līguma vienpusēju izbeigšanu pirms Nomas termiņa, Nomnieka parāda dēļ, Nomnieks ir tiesīgs samaksāt parādu ne vēlāk kā 7 (septiņu) kalendāro dienu laikā no rakstiska paziņojuma saņemšanas. Ja Nomnieks samaksā parādu noteiktajā termiņā un atbilstošā veidā, Iznomātājs turpina šī Līguma darbību atbilstoši tā sākotnējiem nosacījumiem.

10.8. Līgumā noteiktajos gadījumos Līgums uzskatāms par izbeigtu ar dienu, kad beidzies paziņojuma termiņš. Minētais neattiecas uz Līguma noteikumiem, kas skar finansiālo jautājumu nokārtošanu, tai skaitā, bet ne tikai - soda naudu, naudas sodu, procentu, līgumsodu, zaudējumu segšanu, Autotransporta atgriešanas pienākumu, kā arī strīdu izskatīšanas kārtību un piemērojamos tiesību aktus, kur Līguma saistības ir spēkā līdz to pilnīgai saistību izpildei. Līguma pirmstermiņa izbeigšanas gadījumā Puses nepretendē uz tāda veida zaudējumu kā neiegūtā peļņa u.tml. atlīdzību.

11. Līguma grozīšanas kārtība
11.1. Līguma teksts var tikt grozīts vai papildināts, Pusēm savstarpēji vienojoties, noformējot to rakstveidā. Jebkurš šāds rakstisks akts kļūst par šī Līguma neatņemamu sastāvdaļu. Grozījumi iepirkuma līgumā pēc tā noslēgšanas iespējami ievērojot Publisko iepirkumu likuma 61. panta nosacījumus.

11.2. Visi Līguma grozījumi, papildinājumi, vienošanās par tā izbeigšanu un citas vienošanās ir spēkā tikai tad, ja tās noformētas rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamu sastāvdaļu.

12. Apakšuzņēmēji un apakšuzņēmēju nomaiņa

 un jauna apakšuzņēmēju piesaiste

1.1. Uzsākot Līguma izpildi, Iznomātājs iesniedz visu pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā norāda arī Iznomātāja apakšuzņēmēju apakšuzņēmējus. Iznomātājs paziņo Pašvaldībai par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
1.2. Iznomātājs nav tiesīgs bez saskaņošanas ar Pašvaldību veikt piedāvājumā norādītā personāla un apakšuzņēmēju nomaiņu un iesaistīt papildu apakšuzņēmējus iepirkuma līguma izpildē. Pašvaldība var prasīt personāla un apakšuzņēmēja viedokli par nomaiņas iemesliem.
1.3. Iznomātājam ir pienākums saskaņot ar Pašvaldību papildu personāla iesaistīšanu iepirkuma līguma izpildē.
1.4. Piedāvājumā norādītā personāla nomaiņa pieļaujama tikai iepirkuma līgumā norādītajā kārtībā un gadījumos. Pašvaldība nepiekrīt piedāvājumā norādītā personāla nomaiņai iepirkuma līgumā norādītajos gadījumos un gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām.
1.5. Pašvaldība nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
1.5.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
1.5.2. tiek nomainīts apakšuzņēmējs, uz kura iespējām Iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par Līgumu un Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Iepirkuma procedūrā izraudzītais pretendents atsaucies, apliecinot savu atbilstību Iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem; 
1.5.3. piedāvātais apakšuzņēmējs, kura veicamo darbu vai sniedzamo pakalpojumu vērtība ir vismaz 10 000,00 EUR bez PVN, atbilst Publisko iepirkumu likuma 42.panta otrās daļas 1., 2., 3., 4., 5., 6., 7., 10. punktā minētajiem pretendentu izslēgšanas gadījumiem;
1.5.4. apakšuzņēmēja maiņas rezultātā tiktu izdarīti tādi grozījumi pretendenta piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
12.6. Pašvaldība nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
12.7. Pārbaudot jaunā apakšuzņēmēja atbilstību, Pašvaldība piemēro Publisko iepirkumu likuma 42. panta noteikumus. Publisko iepirkumu likuma 42. panta ceturtajā daļā minētos termiņus skaita no dienas, kad lūgums par apakšuzņēmēja nomaiņu iesniegts Pašvaldībai.
12.8. Pašvaldība pieņem lēmumu atļaut vai atteikt Iznomātāja personāla vai apakšuzņēmēju nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar Publisko iepirkumu likuma 62. panta noteikumiem.
12.9. Iznomātājs apakšuzņēmēju piesaistīšanas/nomaiņas gadījumā iesniedz Pašvaldībai apakšuzņēmēju sarakstu, kurā norādīta visa aktuālā informācija par Līguma izpildē piesaistītiem apakšuzņēmējiem (konsolidēta versija ar aktuālo informāciju).
12.10. Iznomātājs par apakšuzņēmēju un/vai Iznomātāja piesaistīto personālu jāiesniedz Pašvaldībai sekojoši dokumenti:
12.10.1. pieteikums apakšuzņēmēju un/vai Iznomātāja personāla nomaiņai vai piesaistīšanai, norādot nododamo darbu veidu un apjomu EUR bez PVN;
12.10.2. piekrišanas raksts, kas apliecina apakšuzņēmēja un/vai Iznomātāja piesaistītā personāla gatavību veikt konkrētos pakalpojumus atbilstoši Līguma priekšmetam. Apakšuzņēmēja piekrišanas raksts un apliecinājums jāparaksta apakšuzņēmēja pārstāvim ar pārstāvības tiesībām vai tā pilnvarotai personai. Gadījumā, ja piekrišanas rakstu paraksta pilnvarota persona, tad jāiesniedz personas ar pārstāvības tiesībām izsniegta pilnvara (oriģināls vai apliecināta kopija) citai personai parakstīt piekrišanas rakstu. Iznomātāja piesaistītā personāla apliecinājumu paraksta pats speciālists;
12.10.3. Apakšuzņēmēja vai Iznomātāja piesaistītā personāla kvalifikāciju apliecinoši dokumenti saskaņā ar Iepirkuma dokumentāciju, ja tāda prasība izvirzīta, - attiecas gadījumos, kad Iznomātāja Līguma izpildē vēlas nomainīt apakšuzņēmēju vai Iznomātāja personālu, uz kura iespējām balstījies savas kvalifikācijas novērtēšanai.
12.11. Grozījumi Līgumam pievienotajā apakšuzņēmēju sarakstā tiek noformēti, reģistrējot Pašvaldības saskaņoto apakšuzņēmēju sarakstu (konsolidēto versiju ar aktuālo informāciju) pie Līguma.  Līdz ar jaunā saraksta reģistrēšanu pie Līguma, spēku zaudē iepriekšējais saraksts.
12.12. Apakšuzņēmēja piesaistīšana Līguma izpildē pēc Iznomātāja iniciatīvas, neatbrīvo Iznomātāju no atbildības par šī Līguma izpildi kopumā vai kādu no daļām, kā arī neuzliek Pašvaldībai papildus pienākumus un saistības.
12.13. Iznomātājs ir atbildīgs par piesaistītā personāla un apakšuzņēmēju veiktā pakalpojuma atbilstību šī Līguma prasībām.
12.14. Iznomātājs ir atbildīgs par to, lai šī Līguma izpildē iesaistīts apakšuzņēmējs nepiesaistītu izpildei citus apakšuzņēmējus bez Nomnieka rakstiskas piekrišanas.
12.15. Pašvaldība nav atbildīgs par Iznomātāja nokavētiem vai vispār neveiktiem norēķiniem ar tā piesaistītajiem apakšuzņēmējiem.
13. Ierobežotas pieejamības informācija
13.1. Puses apņemas visā Līguma darbības laikā neizpaust trešajām personām ar Līguma izpildi iegūto, to rīcībā esošo jebkādu tehnisko, juridisko un finansiālo informāciju par otru Pusi un tās komercdarbību. Visa šāda informācija tiek uzskatīta par ierobežotas pieejamības informāciju un nedrīkst tikt izpausta vai padarīta publiski pieejama bez Puses rakstiskas piekrišanas.
13.2. Informācija netiek uzskatīta par ierobežotas pieejamības informāciju, ja tā kļuvusi publiski pieejama saskaņā ar tiesību aktos noteiktajām prasībām (piemēram, iekļauta grāmatvedības sagatavotos publiska rakstura pārskatos un atskaitēs u.tml.).
13.3. Informācijas neizpaušanas noteikumi neattiecas arī uz gadījumiem, kad tiesību akti attiecīgo informāciju klasificē kā vispārpieejamu informāciju, kā arī gadījumos, ja šo informāciju pieprasa tiesību aktos noteiktas kompetentas institūcijas vai organizācijas, kurām uz to ir likumīgas tiesības.
14. Izcelsmes ierobežojumi

14.1. Iznomātājs, izpildot šo Līgumu, nodrošina, ka Līguma izpildē netiek izmantotas Krievijas Federācijas vai Baltkrievijas Republikas izcelsmes preces vai pakalpojumi.

14.2. Iznomātājs ir atbildīgs par to, lai arī tā piesaistītie apakšuzņēmēji un sadarbības partneri ievērotu šajā punktā noteiktās prasības.

14.3. Pēc Nomnieka pieprasījuma Iznomātājs iesniedz informāciju un pamatojumu par izmantoto preču izcelsmi, kā arī apliecinājumu, ka Līguma izpildē netiek izmantotas Krievijas Federācijas un Baltkrievijas Republikas izcelsmes preces un pakalpojumi.

14.4. Ja tiek konstatēts, ka Līguma izpildē ir izmantotas šajā punktā aizliegtās izcelsmes preces vai pakalpojumi, Pasūtītājam ir tiesības:

14.4.1. pieprasīt attiecīgo preču vai pakalpojumu nomaiņu;

14.4.2. piemērot līgumsodu 10% apmērā no attiecīgās piegādes vērtības;

14.4.3. vienpusēji izbeigt Līgumu, ja pārkāpums netiek novērsts Nomnieka noteiktajā termiņā.

14.5. Šajā punktā noteiktās prasības izriet no Publisko iepirkumu likuma 2² panta un ir uzskatāmas par būtisku Līguma izpildes nosacījumu.

15. Vispārīgie noteikumi

15.1. Pilnvarotie pārstāvji Līguma darbības laikā:

15.1.1. Nomnieks par pilnvaroto pārstāvi šī Līguma izpildes laikā nozīmē <amats, vārds, uzvārds>, tālrunis <numurs>, e-pasta adrese <adrese>.

15.1.2. Iznomātājs par pilnvaroto pārstāvi Līguma izpildes laikā nozīmē <amats, vārds, uzvārds>, tālrunis <numurs>, e-pasta adrese <adrese>.

15.2. Puses pilnvarotais pārstāvis ir atbildīgs par Līguma izpildes organizēšanu un uzraudzīšanu, kā arī tiesīgs parakstīt šajā Līgumā minētos Aktus. Pilnvarotajam pārstāvim, kas nav Puses izpildinstitūcijas loceklis vai kuram nav attiecīga pilnvarojuma, nav tiesību veikt labojumus vai izdarīt grozījumus šajā Līgumā.

15.3. Šis Līgums ir saistošs Pusēm, kā arī visām trešajām personām, kas likumīgi pārņem viņu tiesības un pienākumus.

15.4. Ja kāds no Līguma noteikumiem atbilstoši Latvijas spēkā esošajiem tiesību aktiem kļūst pilnībā vai daļēji par spēkā neesošu vai kļūst neizpildāms - tas nekādā veidā neietekmē un neatceļ pārējo Līguma noteikumu spēka esamību un likumību, bet Līguma noteikumi, kas kļūst par spēkā neesošiem vai neīstenojamiem, jāaizstāj ar citiem noteikumiem atbilstoši Līguma mērķiem saskaņā ar attiecīgos tiesību aktos izvirzītām prasībām.
15.5. Ja kāds no Līguma noteikumiem ir pretrunā Iznomātāja nomas noteikumiem, noteicošie ir šie Līguma noteikumi.
15.6. Jautājumi, kas nav noregulēti Līgumā, apspriežami saskaņā ar Latvijas tiesību aktiem.

15.7. Kādu Līgumā noteikto tiesību neizmantošana neietekmē šādas tiesības un nenozīmē Puses atteikšanos no šādām tiesībām, tāpat šādu tiesību daļēja izmantošana neliedz Pusei to tālāku izmantošanu.
15.8. Šajā Līgumā izveidotais noteikumu sadalījums pa sadaļām ar tām piešķirtajiem nosaukumiem ir izmantojams tikai un vienīgi atsaucēm, un nekādā gadījumā nevar tikt izmantots vai ietekmēt šā Līguma noteikumu tulkošanu.

15.9. Puses informācijas un dokumentu apritē izmanto Līgumā norādīto e-pastu. Informācija un dokumenti, kas nosūtīti otrai Pusei uz Līgumā norādīto e-pastu, uzskatāmi par saņemtiem un tie ir saistoši otrai Pusei. Minētais noteikums neattiecas uz informāciju un dokumentiem, kuru iesniegšanas kārtība ir īpaši atrunāta citos Līguma noteikumos.

15.10. Pusei ir pienākums savlaicīgi paziņot otrai Pusei par šajā Līgumā norādīto rekvizītu un adrešu maiņu, pretējā gadījumā nepaziņojusī Puse nevar atsaukties uz saistību neizpildi, ko izraisījis nepaziņošanas fakts.

15.11. Puses ar saviem parakstiem apliecina, ka Pusēm ir saprotams Līguma saturs, nozīme un sekas, Puses atzīst Līgumu par pareizu un savstarpēji izdevīgu un labprātīgi vēlas to parakstīt.
15.12. Ar Līguma spēkā stāšanos spēku zaudē starp Pusēm iepriekš noslēgtie līgumi un jebkādas vienošanās, kas attiecas tieši uz šo Līguma priekšmetu (izņemot tās saistības, kas iekļautas iepriekš noslēgtā līgumā un kuru izpilde nebeidzas ar piegādes vai pakalpojuma pārtraukšanu).

15.13. Līgums sastādīts uz ___ lapām trijos eksemplāros, pa vienam eksemplāram katrai Pusei. VAI Līgums sagatavots un parakstīts elektroniski ar drošu elektronisko parakstu, kas satur laika zīmogu.
15.14. Līgumam ir sekojoši pielikumi, kas ir Līguma neatņemamas sastāvdaļas:

1.pielikums – Tehniskā specifikācija-tehniskais piedāvājums (kopija);

2.pielikums –  Finanšu piedāvājums (kopija);

3. pielikums – Nomas maksājumu grafiks;

4. pielikums – Tehniskās apkopes (servisa) sniegšanas vietu Latvijā saraksts.

5. pielikums – Automašīnas nodošanas – pieņemšanas akts.

6. pielikums - Garantijas noteikumi (Iznomātājam jāiesniedz Nomniekam ne vēlāk kā 10 (desmit) darba dienu laikā pēc Līguma noslēgšanas)
7. pielikums - Regulāro tehnisko apkopju nosacījumi (grafiks) (Iznomātājam jāiesniedz Nomniekam ne vēlāk kā 10 (desmit) darba dienu laikā pēc Līguma noslēgšanas)
16. Pušu rekvizīti un paraksti:
	Pašvaldība:

Tukuma novada pašvaldība

Reģistrācijas Nr. 90000050975

Adrese: Talsu iela 4, Tukums, 
Tukuma novads, LV-3101


	Nomnieks:


	Iznomātājs:


5.  pielikums iepirkuma līgumam
„Specializētā transportlīdzekļu
(furgonu) noma Tukuma novada
sociālā dienesta vajadzībām”
AUTOMAŠĪNAS NODOŠANAS – PIEŅEMŠANAS AKTS (forma) 
	_________, reģistrācijas Nr._______, juridiskā adrese: ________, (turpmāk – Iznomātājs), kuras vārdā saskaņā ar _______ rīkojas _________, no vienas puses, un

___________, reģistrācijas Nr. ___________, juridiskā adrese: ___________, (turpmāk – Nomnieks), kuras vārdā uz _____ pilnvarotā pārstāve ________, no otras puses, un
Tukuma novada pašvaldība, reģistrācijas Nr. 90000050975, juridiskā adrese: Talsu iela 4, Tukums, Tukuma novads, LV-3101, (turpmāk – Pašvaldība), kuras vārdā uz _____ pilnvarotā pārstāve ________, no trešās puses, turpmāk kopā saukti Puses, bet katrs atsevišķi – Puse, 

saskaņā ar 202_.gada _______ iepirkuma līguma Nr._________ “Specializētā transportlīdzekļu (furgonu) noma Tukuma novada sociālā dienesta vajadzībām” (turpmāk – Līgums) 6.1. punktu sastāda šādu Automobiļa nodošanas – pieņemšanas aktu (turpmāk – Akts):
Marka, modelis
Šasijas Nr.
Reģistrācijas datums CSDD
Nobraukums
Valsts reģistrācijas Nr.
Reģistrācijas apliecības Nr.
Aizdedzes atslēgu (karšu) skaits
Signalizācijas pultis
Piegādes datums
Atpakaļ nodošanas datums
Dokumentācijā ietilpst
Aprīkojums
Puses ar Aktu apstiprina Automašīnas pilnu komplektāciju un nevainojamu funkcionēšanu. Nomniekam ir pienākums pirms Akta parakstīšanas pārliecināties par Automobiļa komplektācijas atbilstību Līgumam, kā arī par tā tehnisko un vizuālo stāvokli. Konstatēto nepilnību gadījumā Iznomātājs novērš atklātos defektus bez papildu maksas Nomnieka norādītajā termiņā. 

Akts ir sastādīts latviešu valodā 3 (trīs) identiskos eksemplāros uz 1 (vienas) lapas, katrai Pusei pa vienam eksemplāram. 

Nomnieka pilnvarotā persona:
Iznomātāja pilnvarotā persona:
Pašvaldības pilnvarotā persona:
______________/______________/
_________________/_____________/
_________________/_____________/

